KÄÄRMEITÄ JA TIKAPUITA 2/2
Pieniltäkin tuntuvilla päätöksillä voi olla suuret seuraukset.
Valintamme vaikuttavat meidän lisäksemme myös tulevaisuuteen.
Millaisia valintoja kohtaat tänään?
Mitä haluat sydämessäsi? Mihin se johtaa sinut?
Oikeiden asioiden haluaminen johtaa elämään.
Jos olet oikeassa paikassa oikeaan aikaan, saat hyviä mahdollisuuksia.
Kiitos, että liityit seuraan. Puhun käärmeistä ja tikapuista -
eli valinnoistamme ja päätöksistämme sekä siitä, mihin ne voivat johtaa.
EDELLISESSÄ JAKSOSSA
Puhun käärmeistä ja tikapuista. Jotkut tuntuvat osuvan aina tikkaille.
He näyttävät olevan siunattuja ja onnekkaita.
Monesti asiat, jotka näyttävät hyvältä tuurilta, eivät liity tuuriin -
vaan toiveisiimme. Se, mitä haluamme, vaikuttaa päätöksiimme, -
ja päätöksemme johtavat meidät tiettyyn paikkaan tiettynä aikana.
Ne saavat meidät joko olemaan oikeassa paikassa oikeaan aikaan -
tai väärässä paikassa väärään aikaan, mitä tulee Jumalan mahdollisuuksiin.
Ei aliarvioida halujemme voimaa.
Ne vievät kuolemaan tai elämään. Tämä toimii myös positiivisesti.
Jumala synnyttää meissä halun, ja se vetää ja houkuttelee meitä -
kohti Jumalan suunnitelmaa. Tästä syntyy meissä siemen, -
joka synnyttää mahdollisuuksia ja tuo meille lopulta elämää.
Elämässä on tehtävä päätöksiä, mutta kukaan ei halua valita väärin.
Jotkut eivät halua tehdä päätöksiä, toiset taas tekevät vääriä päätöksiä.
Jos vaalit oikeita haluja, ne johtavat oikeisiin päätöksiin, -
jotka eivät perustu mukavuuteen, vaan kutsuun.
Valitse elämä.
Jokainen päätös on elämän tai kuoleman päätös, tikkaat tai käärme.
Valintamme ovat siis tärkeitä.
Joosua puhui itsestään ja lapsistaan. Hän ajatteli myös tulevia sukupolvia.
Joos. 24:15 "Mutta minä ja minun perheeni palvelemme Herraa."
Se on päätös. Palvelemme Herraa.
Joka kerta, kun päätät viedä lapsesi seurakunnan leirille, -
jossa saarnataan Jumalan Sanaa ja nuoret kokevat upeaa yhteyttä, -
heille voi tapahtua jotain sellaista, mikä synnyttää halun tehdä jotakin.
Se voi johtaa päätöksiin, -
joiden ansiosta he kerran elävät todeksi tämän jakeen.
Vanhin poikani Joel on nyt vähän yli kolmikymppinen.
En tiennyt, mitä hänen sydämessään tapahtui nuorten leireillä.
Hän katseli ylistyksenjohtajia, ja silloin Jumala istutti haaveen -
pienen pojan sydämeen.
Tämän haaveen tuloksena lauloimme eräänä päivänä laulua "Every day".
Kysyin, kuka sen oli kirjoittanut, ja minulle vastattiin: "Joel".
Kysyin: "Kuka Joel?". En ollut nähnyt, mitä Jumala oli tehnyt hänessä.
Jumala on istuttanut tuon haaveen Joelin ja muiden täällä eturivissä -
istuvien kavereiden sydämeen, ja he ovat vaikuttaneet musiikillaan -
satojen tuhansien, jopa miljoonien nuorten elämään -
ja saaneet heidät ylistämään Jumalaa. Kaikki alkoi sydämen halusta.
Älä siis aliarvioi päätöstesi vaikutusta lapsiisi ja lastenlapsiisi.
Ne ovat todella tärkeitä.
Se, mitä haluat, ohjaa päätöksiäsi, ja ne ohjaavat elämääsi.
Käärmeitä vai tikapuita?
Se, mitä haluat, ohjaa päätöksiäsi, ja ne ohjaavat elämääsi.
Joosua ei huolehtinut itsestään, -
hän huolehti jälkeläisistään tehdessään tämän valinnan.
Joos. 24:15 "...valitkaa tänä päivänä, ketä tahdotte palvella, -
niitäkö jumalia, joita teidän isänne palvelivat tuolla puolella virran, -
vai amorilaisten jumalia, niiden, joiden maassa te asutte.
Mutta minä ja minun perheeni palvelemme Herraa."
Ei siis "Minä ilman perhettäni".
Jotkut palvelevat Jumalaa perheensä kustannuksella.
Ei myöskään: "Perheeni ilman minua".
Emme voi odottaa lapsiltamme sitä, mitä emme ole valmiit itse tekemään.
Oikea järjestys on: "Ensin minä, ja sitten myös perheeni".
"Mutta minä ja minun perheeni palvelemme Herraa."
Se oli päätös, joka nousi sydämen halusta.
Joosua kysyi ihmisiltä, mitä he valitsisivat, ja he vastasivat: -
"Pois se, että me hylkäisimme Herran ja palvelisimme muita jumalia!
Sillä Herra on meidän Jumalamme, hän, joka johdatti meidät -
ja meidän isämme pois Egyptin maasta, orjuuden pesästä, -
ja joka teki meidän silmiemme edessä suuret tunnusteot ja aina varjeli -
meitä sillä tiellä, jota me vaelsimme, ja kaikkien niiden kansojen keskellä, -
joiden kautta me kuljimme." He eivät halunneet unohtaa menneisyyttään.
Jos haluat Jumalan tahdon mukaisia asioita, saat kokea siunauksen.
Uskomme tieteellisiin yhtälöihin, jos ne todistetaan toimiviksi.
Voimmeko luottaa Jumalan Sanaan samalla tavoin?
Uskommeko, että jos luotamme Jumalaan, luovumme jostakin -
ja teemme jotakin muuta, se tuottaa jotakin hyvää? Tätä on tosi luottamus.
Uskomme, että Jumalan lupaukset toimivat ja elämme niiden mukaan.
Jos haluamme oikeita asioita, teemme oikeita päätöksiä.
Niiden ansiosta olemme oikeassa paikassa oikeaan aikaan.
Se on kaikki kaikessa. Joskus olen väärässä paikassa väärään aikaan.
Siitä tulee mieleeni Ugandan-matkani.
Näin norsuja, kun ajoimme kansallispuiston läpi matkalla -
seurakuntamme kummilasten luokse. Odotin näkeväni lapsia, en norsuja, -
ja olin innoissani norsuista. Sain luvan nousta autosta ottamaan kuvan.
Halusin olla yhtä cool kuin lapseni ja ottaa kuvan itsestäni norsun kanssa.
Katsokaa tuota kuvaa. Ette ikinä uskoisi, että siinä on norsu.
Sitä ei näy lainkaan. Kadotin elefantin!
Miten se on mahdollista? Täyttämällä itse koko kuvan.
Minut pitäisi ottaa pois tieltä, että elefantti näkyisi.
Mitä tulee Jumalan tahtoon, saatamme kadottaa norsun, -
joka edustaa Jumalan siunausta, koska olemme itse tiellä.
Meidän pitää siirtää itsemme pois tieltä ja kunnioittaa Jumalaa.
Jumalan armossa on hienoa se, että Hän antaa toisen mahdollisuuden.
Toisella kertaa olin saarnaamassa seurakunnassa Etelä-Afrikassa.
Mukanani olivat pastorimme Phil Dooley, hänen poikansa Zach -
sekä Lee Burns, raamattukoulumme rehtori.
Me ajoimme yhdessä villieläinten suojelualueelle.
Jos et ole koskaan käynyt sellaisessa, kannattaa mennä, jos vain voit.
On niin upeaa saada nähdä eläimiä luonnollisessa elinympäristössään, -
enkä nyt puhu kissoista ja koirista.
Kun menimme sinne, kärsin pahasta aikaerorasituksesta.
Minut herätettiin puoli viideltä aamulla villieläinsafaria varten, -
mutta olin niin väsynyt, etten millään jaksanut tulla mukaan.
Kaikki muut lähtivät, ja vain minä surkimus jäin nukkumaan.
Olin aamupalalla tässä todella kauniissa luonnonpuistossa.
Istuin siellä yksin syömässä munia ja pekonia ja sättien itseäni.
Olin matkustanut sinne asti päästäkseni safarille.
Vakuutan, että tämä on tositarina.
Siinä istuessani päätin uskoa, että näkisin norsun.
Uskokaa tai älkää, mutta minuutin kuluttua tapahtui.
Katsokaa, kuka tuli pensaikosta pitämään minulle seuraa aamiaisella.
Se oli villinorsu, ja välillämme oli vain tuo aita.
Näin siis norsun aamiaisella. Kun muut tulivat takaisin safarilta, -
kysyin, näkivätkö he norsuja. He vastasivat, etteivät nähneet.
Riemuitsin sisimmässäni.
Olin oikeassa paikassa oikeaan aikaan ottamaan vastaan siunauksen.
Ajoitus ja oikeassa paikassa oleminen on kaikki kaikessa.
Kun menin vaimoni Bobbien kanssa ensimmäistä kertaa Amerikkaan, -
poikamme Joel oli 2-vuotias. Bobbie oli 7. kuukaudella raskaana.
Olimme New Yorkissa.
Olimme niin köyhiä, että meillä oli varaa syödä vain McDonaldsissa.
Sielläkin meidän piti olla säästäväisiä.
McDonaldsissa tulee hampurilaisen kanssa sinappia ja muita kastikkeita.
Olen aina ollut toivottoman huono avaamaan pieniä muovipurkkeja.
Matkustan paljon, ja niiden avaamisen pitäisi olla minulle tuttua.
Lentokoneessa vieruskaverini on aina jo syönyt ateriansa, -
kun minä taistelen avatakseni omani.
McDonaldsissa sain avattavakseni monta pientä purkkia, -
ja kauhuskenaarioni toteutui.
Meidän pöydästämme lensi valtava sinappiryöppy lattian poikki -
toiseen pöytään, jossa istui nainen yllään kaunis turkistakki.
Sinappivana värjäsi hänen takkinsa, eikä hän edes huomannut sitä.
En edes kerro teille, huomautinko hänelle asiasta vai en, -
koska tiedän, että luotatte minuun tarpeeksi arvataksenne.
Hän ei huomannut mitään. Hän oli väärässä paikassa väärään aikaan!
Vakavasti puhuen oikeassa paikassa oleminen lähtee toiveista.
Toiveet johtavat päätöksiin, ja päätökset määrittävät sijaintimme.
Kuningas Daavid oli väärässä paikassa väärään aikaan.
Tuohon aikaan kuninkaiden tuli lähteä sotaan tiettyyn aikaan vuodesta.
Daavidin olisi pitänyt olla sodassa, ei palatsinsa katolla katselemassa -
naapurinsa vaimoa suihkussa. Väärä halu johti vääriin päätöksiin.
Käärme.
Joskus kyse on vain siitä, että laitamme mukavuuden kutsun edelle.
Joskus meillä on kiusaus asettua aloillemme, pitää pieni tauko, -
ehkä lopettaa vapaaehtoistyö seurakunnassa joksikin aikaa.
Kuulostaa harmittomalta, mutta meidän on päätettävä, -
minkä halujen kanssa haluamme tehdä yhteistyötä, -
koska halut johtavat mahdollisuuksiin tai niistä paitsi jäämiseen.
Ei siis aliarvioida niitä. Jumala asettaa sydämeemme haluja.
Vaalitaan niitä ja tehdään päätöksiä niiden pohjalta.
Silloin olemme oikeassa paikassa oikeaan aikaan.
Aina oikeassa paikassa ei ole mukava olla.
Jeesus oli yksin Getsemanessa. Opetuslapset olivat hylänneet Hänet.
Silti Hän teki siellä päätöksen, joka vei Hänet oikeaan paikkaan, -
jotta Hän pystyi pelastamaan meidät.
Lähellä kuolemaa Hän teki päätöksen, joka johti ihmiskunnan elämään, -
kun ihmiset sitten ottivat Hänet vastaan Herranaan ja Pelastajanaan.
Oikeassa paikassa oleminen ei ole aina mukavaa, -
mutta silloin pystymme tekemään sen, mitä Jumala haluaa kauttamme tehdä.
Jos olet väärässä paikassa väärään aikaan, menetät hyviä tilaisuuksia.
Jos olet oikeassa paikassa oikeaan aikaan, elämä on täynnä tilaisuuksia.
Kaikki lähtee haluista. Ne johtavat päätöksiin ja saattavat sinut -
joko väärään tai oikeaan paikkaan väärään tai oikeaan aikaan.
Mitä haluja ja toiveita siis aiot vaalia elämässäsi?
Mihin ne vievät sinut?
Joskus meillä voi olla kiusaus käyttää oikoteitä rikkauteen -
ja ottaa liikaa velkaa, jolloin emme pysty tarttumaan tilaisuuksiin.
Joskus halumme saavat meidät tekemään päätöksen -
lähteä suhteesta tai avioliitosta.
Se on kuoleman päätös, joka johtaa vain umpikujaan.
Seurakunnassamme on paljon avioeron kokeneita ihmisiä.
Siksi en puhu menneistä asioista, vaan tulevaisuudesta.
Tehdään päätöksiä, jotka lähtevät halusta pysyä lähellä Jumalaa.
Näin olemme oikeassa paikassa, ja Jumala voi toteuttaa tahtonsa.
Olen tutkinut paljon Apostolien tekoja. Ajattelen Filipposta ja sitä, -
missä paikassa ja tilanteessa hän oli jakeessa Apt. 8:26.
"Mutta Filippukselle puhui Herran enkeli sanoen: -
'Nouse ja mene puolipäivään päin sille tielle, joka vie Jerusalemista -
alas Gassaan ja on autio.'" Henki johdatti hänet autiolle tielle.
Halu palvella Jumalaa sai hänet tekemään oikean päätöksen, -
joka johti hänet oikeaan paikkaan, Afrikkaan johtavalle tielle.
Sattuikin niin, että tuolla tiellä oli eräs afrikkalainen, -
joka oli käynyt Jerusalemissa etsimässä Jumalaa.
Näyttää siltä, ettei hän löytänyt etsimäänsä, -
koska luki paluumatkallaan Raamattua ymmärtämättä sitä.
Yhtäkkiä Filippos ilmestyi paikalle. Hän oli juuri ollut Samariassa, -
jossa kokonainen kaupunki oli kokenut suuren muutoksen.
Hän olisi voinut paistatella kunnian loisteessa, mutta ei.
Hän halusi palvella Jumalaa ja päätyi autiomaahan etiopialaisen luo.
He aloittivat keskustelun, ja Filippos selitti hänelle Kirjoituksia.
Etiopialainen tuli uskoon, ja hänet kastettiin vedellä.
Hän oli ensimmäinen afrikkalainen, joka kuuli Jeesuksesta.
Kaikki siksi, että Filippos päätti toteuttaa haluaan totella Jumalaa, -
joutuisipa hän miten epämukavaan tilanteeseen tahansa.
Sieltä hän löysi Jumalan antaman mahdollisuuden.
Sitten Jumala vei hänet toisaalle, ja hän palveli Jumalaa vielä 25 vuotta.
Kun kuulemme hänestä seuraavan kerran, hänellä oli neljä tytärtä, -
jotka olivat profeettoja, eli siis palvelivat Jumalaa.
Hänen päätöksensä toimi tikapuina niin hänelle kuin hänen lapsilleenkin.
Hän olisi voinut valita mukavuuden, mutta se olisi vienyt hänet -
nopeasti takaisin lähtöpisteeseen. Valitkaa siis, ketä palvelette.
Tehdään päätöksiä niiden halujen pohjalta, jotka Henki laittaa meihin.
Jos Hän ei ole puhunut sinulle, lue Raamattua ja kuuntele Häntä.
Etsi Jumalan kasvoja ja katso, mitä tapahtuu.
Hänen antamansa unelmat toimivat tikapuina kohti Jumalan siunausta, -
jos vain vaalitte niitä. Tämä on Jumalan tahto teitä kohtaan.
Se, mihin päädymme elämässä, ei riipu mistään onnenpotkusta.
Halumme johtavat päätöksiin, ja päätökset määrittävät sijaintimme.
Kaikki lähtee sydämemme asenteesta, ja se taas riippuu valinnoistamme.
Vaikkemme pitäisi tilanteestamme, se voi auttaa meitä eteenpäin -
kohti Jumalan siunausta. Jeesus ei pitänyt tilanteestaan Getsemanessa.
Hänen edessään oli ristinkuolema, mutta kuoleman varjon maassa -
Hän teki elämään johtavan päätöksen. Joskus me valitsemme kuoleman, -
ja se tuhoaa meidät. En tarkoita, että välttämättä kuolisimme, -
mutta päätöksemme voi tappaa Jumalan antaman mahdollisuuden -
tai jonkin asian, jota Jumala halusi siunata täyttääkseen hyvän tahtonsa.
Toivonkin sydämestäni, että tekisit sellaisia valintoja, -
jotka syntyvät Jumalan lupauksesta ja johtavat elämään, siunaukseen -
ja kaikkeen siihen, mitä Jumalalla on sinua varten varattuna.
Joosua päätti, että hän ja hänen perheensä palvelisivat Jumalaa.
Hän ei sanonut, että he saattaisivat tehdä niin, jos joku muukin tekisi.
Joosua ei palvellut Jumalaa yksin, ilman perhettään.
Jotkut omistautuvat Jumalalle perheensä kustannuksella.
Joosua ei myöskään käskenyt perheensä palvella Jumalaa -
tekemättä niin itse. Et voi odottaa muilta sitä, mitä et itse tee.
Sinun on näytettävä esimerkkiä.
Aloitin ensimmäinen catering- yritykseni nollasta. Se toimi 12 vuotta.
Halusin vain menestyä. Olin hyvin materialistinen ja itsekeskeinen.
Tuossa yrityksessä oli paljon huonoja päätöksiä ja epärehellisyyttä.
12 vuoden aikana niiden hedelmät alkoivat näkyä. Sain ansioni mukaan.
Myin yritykseni, mutta ostajayritys ei maksanutkaan kauppasummaa.
Koko elämäni hajosi käsiin.
Kyse oli paljon muustakin kuin vain rahojen menetyksestä.
Kadotin identiteettini, kävin pohjalla ja halusin tappaa itseni.
Poikani muutti asumaan kanssani ja kertoi minulle Jeesuksesta.
Tulin uskoon, ajatusmaailmani muuttui ja aloin tehdä hyviä päätöksiä.
Kun olin ollut työttömänä 1,5 vuotta, ystäväni alkoivat ajatella, -
että olisin työttömänä lopun ikääni, ellen pääsisi omalle alalleni.
Niinpä aloitin alusta.
8 vuoden kuluttua yritykseni voitti todella suuren catering-sopimuksen.
Noihin aikoihin liiketoiminnasta tuli minulle palvelutyötä.
Koin, että minun piti itse perehdyttää jokainen uusi työntekijämme työhön.
Palkkaamme tuhat ihmistä vuodessa. Todistan Jeesuksesta jokaiselle -
ja annan heille Raamatun. Olen iloinen, että tavoitamme niin monia.
Suurimman osan elämääni olen tehnyt huonoja päätöksiä.
Nyt olen ollut uskossa 13 vuotta ja toimin uudella tavalla.
Yhtäkkiä päätöksistäni seuraakin jotakin aivan erilaista.
Olen ollut onnekas saadessani toisen mahdollisuuden.
Kuljen tulen läpi pää pystyssä, -
ja elämäsi virvoittaa henkeni.
Katson ristiin, jolla virheeni katoavat -
armosi kirkkauden valoon.
Rauniot herätkööt eloon nimesi ihanuudessa -
nousten tuhkasta. Jumala, hallitset ikuisesti.
Sieluni löytää turvapaikan siipiesi suojassa.
Rakastan Sinua ikuisesti ja laulan Sinulle ainiaan.
Rauniot herätkööt eloon nimesi ihanuudessa -
nousten tuhkasta. Jumala, hallitset ikuisesti.
Sieluni löytää turvapaikan siipiesi suojassa.
Rakastan Sinua ikuisesti ja laulan Sinulle ainiaan.
Rauniot herätkööt eloon nimesi ihanuudessa -
nousten tuhkasta. Jumala, hallitset ikuisesti.
Sieluni löytää turvapaikan siipiesi suojassa.
Rakastan Sinua ikuisesti ja laulan Sinulle ainiaan.
Rauniot herätkööt eloon nimesi ihanuudessa -
nousten tuhkasta. Jumala, hallitset ikuisesti.
Sieluni löytää turvapaikan siipiesi suojassa.
Rakastan Sinua ikuisesti ja laulan Sinulle ainiaan.
Rauniot herätkööt eloon nimesi ihanuudessa -
nousten tuhkasta. Jumala, hallitset ikuisesti.
Sieluni löytää turvapaikan siipiesi suojassa.
Rakastan Sinua ikuisesti ja laulan Sinulle ainiaan...
Uskomme, että Jeesus, Voittaja, auttaa meitä elämään voitokkaasti -
niin, että täytämme Jumalan tehtävän ja nousemme ylösnousemususkossa.
"OLEMME NUORIA JA VAPAITA" -DEBYYTTIALBUMI
Tee työtä minussa, tee työtä minussa, tee työtä sydämessäni ikuisesti...
BRIAN HOUSTONIN KIRJA JA HILLSONGIN UUSI CD -
YHTEISHINTAAN RAJOITETUN AJAN.
Historian uumenista on noussut lukemattomia kuuluisia nimiä: -
Sinnikkäitä, pahamaineisia, uskonnollisia ja jumalattomia nimiä.
Kavahdatko nimeä Hitler? Innostutko nimestä Armstrong?
Entä mitä nousee sielusi syövereistä, kun kuulet nimen Jeesus?
Jeesuksen hellittämätön rakkaus avaa uusia alkuja, -
ja jokainen saa kiittää siitä Jumalaa. Siksi meillä on täysi syy -
tulla sisään täynnä uskoa ja ylistystä, koska Jumala antaa uuden alun.
Miksei mikään muu nimi liikuta skeptisiä, teoreettisia ja ylväitä?
Mikään muu nimi ei valtuuta tuomaan Taivasten valtakuntaa maan päälle.
Tiedän, ettei ole muuta nimeä. Olipa meitä kaksi, kolme tai miljoona, -
vain tämä nimi yhdistää meidät.
Kiitos seurastasi. Tuokoon saarnani sinulle uutta elämää.
Jumala tuntee sinut läpikotaisin ja on sinun puolellasi.
Hänellä on sinulle suunnitelma.
Jos teet yhteistyötä Hänen kanssaan, paras on vielä edessä.
Suomennos: Anni Lähteenmäki